**Общинска избирателна комисия-Хайредин**

**РЕШЕНИЕ**

**№67 -МИ / 22.10.2019г.**

ОТНОСНО: жалба с вх. № 107/22.10.2019 г. от Тодор Алексиев Тодоров – кандидат за кмет на община от местна коалиция „Български Демократичен Съюз „РАДИКАЛИ“ (ПП СЪЮЗ НА ДЕМОКРАТИЧНИТЕ СИЛИ, ПП АБВ(Алтернатива за Българското Възраждане)ПП Движение за Права и Свободи – ДПС, ПП ВОЛЯ), за неправомерна предизборна агитация.

В Общинска избирателна комисия - Хайредин е постъпила жалба с вх. №107/22.10.2019 г. от Тодор Алексиев Тодоров – кандидат за кмет на община от местна коалиция „Български Демократичен Съюз „РАДИКАЛИ“ (ПП СЪЮЗ НА ДЕМОКРАТИЧНИТЕ СИЛИ, ПП АБВ(Алтернатива за Българското Възраждане)ПП Движение за Права и Свободи – ДПС, ПП ВОЛЯ), за неправомерна предизборна агитация.

В жалбата се съдържат данни, че в периода 12-16.10.2019 г. в с. Хайредин са залепени и разпространени предизборни лозунги на хартиен носител – брошури /флаери/ от кандидата за кмет на община Борис Михайлов Тодоров от Местна коалиция „БСП за България /ПП Никола Петков/“ на различни публични места на територията на общината, твърдения и информация, които се считат за неправомерни. Към жалбата са приложени и листи, от който е видно, че твърденията в жалбата кореспондират с истината, но липсват данни, подпомагащи установяването на разпространението.

Жалбоподателят разполага със свидетели, които ще потвърдят разпространението на агитационния материал, по домовете на хората без тяхното съгласие.

Предвид изложеното се твърди, че е налице нарушение в предизборната агитация посредством поставянето на агитационни материали на места, различни от предвидените в разпоредбата на чл. 183 от ИК.

Предвид изложеното и на основание чл. 87 ал.1 т. 22 от ИК, ОИК Хайредин

**Р Е Ш И:**

Оставя без уважение жалба с вх. №107/22.10.2019 г. от Тодор Алексиев Тодоров – кандидат за кмет на община от местна коалиция „Български Демократичен Съюз „РАДИКАЛИ“ (ПП СЪЮЗ НА ДЕМОКРАТИЧНИТЕ СИЛИ, ПП АБВ(Алтернатива за Българското Възраждане)ПП Движение за Права и Свободи – ДПС, ПП ВОЛЯ), за неправомерно поставяне и разпространяване на агитационен материал поради недостатъчни доказателства. ОИК Хайредин направи проверка на територията на с. Хайредин за неправомерно поставяне на предизборни материали от Борис Михайлов Тодоров на 22.10.2019 г. веднага след получаване на жалбата от Тодор Алексиев Тодоров, но не откри такива по сградите, по улиците и на други обществени места обособени за качване на предизборни материали.

Изпраща уведомително писмо до представляващият Местна коалиция „БСП за България /ПП Никола Петков/“ и до ЦИК, като дава указания за спазване на нормативните изисквания за провеждане на предизборна агитация съгласно разпоредбите на ИК.

Решението  подлежи на оспорване в тридневен срок от обявяването му пред Централната избирателна комисия.

ПРЕДСЕДАТЕЛ:

Лилия Пенева

ЗАМ. ПРЕДЕДАТЕЛ:

Димитринка Георгиева